થોડા દિવસ પૂર્વે માત્ર લૂંટના ઇરાદે ધસી આવેલા શખસોએ વાડી વિસ્તારના મકાનમાં નિંદ્રાધીન વૃધ્ધ દંપતિની કરપીણ હત્યા કરી નાખી લૂંટ ચલાવતા ભારે અરેરાટી છવાઇ જવા પામી હતી. ઉક્ત ઘટનાની જાણવા મળતી ભીતરી વિગતો અનુસાર પાલિતાણા તાલુકાના રંડોળા ગામે વાડી વિસ્તારમાં રહેતા વૃધ્ધ કરશનભાઈ રાઘવભાઈ મકવાણા (ઉ.વ.૭૫) અને તેમના પત્ની વિજુબેન કરશનભાઈ મકવાણા (ઉ.વ.૭૦) ગત મોડી રાત્રીના સુમારે તેઓના વાડીના મકાનમાં નિદ્રાધીન હતા તે વેળાએ અજાણ્યા શખસોએ થાંભલા વાટે દિવાલ ટપી કરશનભાઈના મકાનમાં પ્રવેશ કરી કરશનભાઈ અને તેમના પત્ની વીજુબેનને ખાટલા સાથે બાંધી દઈ મોડા પર કપડા બાંધી હાથપગ બાંધી દીધા હતા. બાદ બંનેને તીક્ષ્ણ હથિયાર અને બોથડ પદાર્થના ઘા મારી કરપીણ હત્યા કરી નાખી મકાનમાંથી દરદાગીનાની લૂંટ ચલાવી શખસો ફરાર બન્યા હતા.